Kaisaniemen Tiikerit
Tiikerit perustettiin 30. elokuuta 1996 ja Pesäpalloliiton johtokunta hyväksyi sen Superpesikseen 30. syyskuuta. Joukkue pelasi ensimmäisen sarjaottelunsa 18. toukokuuta 1997, jolloin vastassa oli kotiottelussa Hyvinkään Tahko. Tiikerit voitti ottelun jaksoin 2–0 (2–1, 7–2). Seuran toiminnanjohtajana oli kesäkuusta 1997 Jorma Kosunen.
Palloiluseura Apollo
Palloiluseura Apollo (myös "Hyvinkään Apollo") on vuonna 1956 perustettu palloilulajien erikoisseura Hyvinkäältä. Se syntyi kun Hyvinkään Urheilutoverien ja Hyvinkään Pontevan jalkapallojaostot yhdistyivät. Nykyään Apollon lajeihin kuuluu vain jalkapallo, mutta aikaisemmin seuran ohjelmassa on ollut muun muassa pesäpallo.